หวง ซิ่งซิ่ว

หวงซิ่งซิ่ว () มีชื่ออังกฤษ "ซิซิเลีย" (Cecilia Wong) เป็นนักแสดงหญิงชาวฮ่องกง ที่มีชื่อเสียงเป็นที่รู้จักในช่วงปี พ.ศ. 2518-2531 อดีตเธอเคยเป็นหนึ่งใน 7 นางฟ้าของสถานีโทรทัศน์ทีวีบี รุ่นแรก และเคยอยู่ในกลุ่ม 4 ดรุณีหยกยุค 70s รุ่นสอง ประกอบด้วย วังหมิงฉวน, เจ้าหย่าจือ, เจิ้งอวี้หลิง และ หวงซิ่งซิ่ว

ส่วนผลงานที่เป็นที่จดจำมากที่สุดของเธอ คือ รับบท “อาจู” และ “จงหลิง” จากละครของทีวีบีเรื่อง "แปดเทพอสูรมังกรฟ้า" ในปี พ.ศ. 2525 ที่มี เหลียงเจียเหยิน หวงเย่อหัว และทัง เจิ้นเยี่ย ร่วมแสดงนำ ในช่วงที่เธอมีชื่อเสียง เคยได้รับฉายา ว่า “สาวงามในชุดโบราณอันดับหนึ่ง” เนื่องจากสื่อเห็นว่า เธอแต่งชุดโบราณได้งามราวกับนางในวรรณคดี

ประวัติ
หวงซิ่งซิ่ว มีชื่อเล่นว่า ซิ่วกู เป็นดารานักแสดงสาวชาวฮ่องกง ที่โดดเด่นในช่วงปี พ.ศ. 2518-2531 ในช่วงแรกเธอเป็นนักแสดงในสังกัดของสถานีโทรทัศน์ทีวีบี เส้นทางบันเทิงของเธอเริ่มต้นจากการเข้าเรียนในโรงเรียนการแสดงรุ่นที่ 4 ของสถานีโทรทัศน์ทีวีบี ควบคู่ไปกับการศึกษาในวิทยาลัย "Hong Kong Baptist College of Communication Department" ต่อมาเธอตัดสินออกจากวิทยาลัยกลางคันเพราะต้องการมุ่งไปที่การแสดงที่สถานีโทรทัศน์ของ เธอก็ได้เริ่มต้นชีวิตการแสดงโดยทันที ในช่วงแรกเริ่มเธอได้รับแสดงแต่บทรอง ๆ ในละครโทรทัศน์และภาพยนตร์หลายต่อหลายเรื่อง เช่น หยางกุ้ยเฟย์ สนมเอกสะท้านแผ่นดิน ในปี พ.ศ. 2518, กระบี่สะท้านบู้ลิ้ม, ชอลิ่วเฮียง (เวอร์ชันเจิ้งเส้าชิว) และ เซียวฮื่อยี้ (เวอร์ชันหวงหยวนเซิน-หมีเซียะ)

แต่ต่อมาเธอก็ได้รับบทเด่นและเป็นนางเอก ทั้งเรื่อง เล็กเซี่ยวหงส์ ภาค2 ปี พ.ศ. 2520 และ ฤทธิ์มีดสั้น เวอร์ชันปี พ.ศ. 2521 ต่างก็สร้างชื่อเสียงให้กับเธอ โดยเฉพาะละครของทีวีบีเรื่อง "แปดเทพอสูรมังกรฟ้า" ปี พ.ศ. 2525 ที่สร้างชื่อเสียงโด่งดังให้เธอในเวลานั้นเป็นอย่างมาก ในบท “อาจู” และ “จงหลิง” โดยมี เหลียงเจียเหยิน, หวงเย่อหัว และทังเจิ้นเยี่ย ร่วมแสดงนำ นอกจากนี้ยังมีผลงานเด่น ๆ เช่น เรื่อง สมิงสาวใจเพชร ในปี พ.ศ. 2526 ในบท "เหออี้ว์เฟิ่ง" จนกระทั่งหมดสัญญาเป็นนักแสดงกับ ทีวีบี

ต่อมาในปี พ.ศ. 2527 สถานีโทรทัศน์ "เอทีวี" คู่แข่งสำคัญของสถานีโทรทัศน์ "ทีวีบี" ได้ติดต่อให้เธอมาแสดงภาพยนตร์จีนชุด 20 ตอนจบเรื่อง “สุดสายรุ้ง” ซึ่งเป็นละครกึ่งชีวประวัติของนางเอกสาวผู้อาภัพนาม “หร่วนหลิงอวี้” มานำเสนอ และเรื่องนี้ก็เป็นอีกผลงานเด่นในชีวิตของ หวงซิ่งซิ่ว อีกเรื่องจนเธอได้รับฉายาเป็น “หร่วนหลิงอวี้น้อย” ในตอนนั้น

ชีวิตส่วนตัว
อย่างไรก็ตาม ชีวิตการแสดงของเธอปิดฉากลงในปี พ.ศ. 2531 หลังจากเข้าสู่ประตูวิวาห์กับ "เฉินไป่เสียง" ดาราและพิธีกรชื่อดังของฮ่องกง

ผลงาน
ละครโทรทัศน์ค่ายทีวีบี (TVB)
ความฝันในหอแดง (Dream of the Red Chamber 1975) นำแสดงโดย อู่เว่ยกว๋อ รับบท เจียเป่าอวี้, วังหมิงฉวน รับบท หลินไต้อวี้, ลวี่โหย่วฮุ่ย รับบท เซวี่ยเป่าไช่, หวงซิ่งซิ่ว รับบท ฉิงเหวิน และ โจวเหวินฟะ ซึ่งตอนนั้นยังเป็นตัวประกอบอยู่ รับบท เจียงอวี้ฮั่น
เล็กเซียวหงส์ สร้างจากนวนิยายอมตะของโกวเล้ง มีทั้งหมด 3 ตอนในปี พ.ศ. 2519-2521 (1976-1978)
เล็กเซียวหงส์ ภาค 1 ปี 1976 ตอนหงส์ผงาดฟ้า
เล็กเซียวหงส์ ภาค 2 ปี 1977 ตอนสองนักสู้ผู้ยิ่งใหญ่
เล็กเซียวหงส์ ภาค 3 ปี 1978 ตอนหมู่ตึกภูตพราย
ด้วยทีมงานและนักแสดงชุดเดียวกัน นำแสดงโดย หลิวสงเหยิน Damian Lau รับบท เล็กเซียวหงส์ (บุรุษสี่คิ้ว), เจิ้งเส้าชิว รับบท เอี๊ยบโกวเซียะ (เจ้านครเมฆขาว), หวงเหยียนเซิน (หวงหยวนเซิน) Wong Yuen San รับบท ไซมึ้งซวยเสาะ, หวงซิ่งซิ่ว Cecilia Wong รับบท ซุนซิ่วจิน ภรรยาไซมึ้งซวยเสาะ, หันหม่าลี่  Mary Hon Mah Lai รับสองบทคือ เซียงกัวปวยอี่ และ ซ่างกวนตันฟ่ง (เพลงนำ Theme song ขับร้องโดย เจิ้งเส้าชิว)
ฤทธิ์มีดสั้น (The Romantic Swordsman 1978 TVB) สร้างจากผลงานอมตะของโกวเล้ง Gu Long กำกับการแสดงโดย หวังเทียนหลิน มี 2 ภาค คือ ภาค 1 มี 13 ตอน และ ภาค 2 มี 8 ตอน นำแสดงโดย จูเจียง, หวงหยวนเซิน, หวงซิ่งซิ่ว, หลี่หลินหลิน/เวินเหลียวเม่ย, เกาเมี่ยวซือ/โอวหยังเพ่ยซัน, หลิวตัน, กวานชง, เฉินฟู่เซิง ฯลฯ จูเจียง รับบท ลี้คิมฮวง, หวงเหยียนเซิน รับบท อาฮุย (อาเฟย), หวงซิ่งซิ่ว รับบท ลิ้มเซียนยี้ (หลินเซียนเอ๋อ)
กระบี่สะท้านบู๊ลิ้ม (One Sword 1978 TVB) มี 25 episodes กำกับการแสดงโดย เจาเจิ้นเฉียง นำแสดงโดย ฝงเป๋าเป่า Petrina Fung Bo Bo รับบท หนันกงอี้, เจิ้งเส้าชิว รับบท หลีโก้วจู, หวงซิ่งซิ่ว Wong Hang Sau รับบท อวี๋ซุ่ย และ โอวหยังเพ่ยซัน รับบท อีหลัน (เพลงนำ Theme song ขับร้องโดย เจิ้งเส้าชิว)
ชอลิ้วเฮียง จอมโจรจอมใจ (Chor Lau Heung 1979 TVB) มี 60-65 episodes กำกับการแสดงโดย หวังเทียนหลิน Wong Tin Lam  ประกอบด้วย ชอลิ้วเฮียง ตอน สยบบ่อฮวย ดัดแปลงจากบทประพันธ์ของโกวเล้ง ตอนกลิ่นหอมกลางธารเลือด และ พายุทะเลทราย ส่วน ชอลิ้วเฮียง ตอน เผด็จศึก ดัดแปลงจากบทประพันธ์ของโกวเล้ง ตอนศึกวังน้ำทิพย์ นำแสดงโดย เจิ้งเส้าชิว รับบท ชอลิ้วเฮียง, เจ้าหย่าจือ รับบท โซวย่งย้ง, วังหมิงฉวน รับบท ซิมฮุ่ยซัง, หลี่ซือฉี Louise Lee รับบท ลิ่วบ้อไบ๊, หวงซิ่งซิ่ว รับบท เก็งน่ำอี่, โอวหยังเพ่ยซัน รับบท ไข่มุกทะเลทราย เห็กเตียงจู
เซียวฮื่อยี้ (The Twin 1979 TVB) มี 17 episodes กำกับการแสดงโดย เจาเจิ้นเฉียง Zhao Zhen Qiang นำแสดงโดย หวงหยวนเซิน Huang Yuan Shen รับบท เซียวฮื่อยี้, หมีเซียะ Mi Xue รับบท โซวเอ็ง, สือซิว Sek Sau รับบท ฮวยบ่อข่วย และ หวงซิ่งซิ่ว Cecilia Wong รับบท ทิซิมลั้ง
วีรบุรุษเส้าหลิน (The Young Heroes of Shaolin 1981 TVB) มี 20 episodes นำแสดงโดย สือซิว Bill Chan รับบท หงซีกวน, ต่งเหว่ย Tung Wai รับบท ฟังซื่ออวี้, เหมียวเฉียวเหว่ย Michael Miu รับบท หูหุ้ยเฉียน, หวงเย่อหัว Felix Wong รับบท เฉียนหลงฮ่องเต้, หวงซิ่งซิ่ว Cecilia Wong รับบท ฟังหย่งชุน, โอวหยังเพ่ยซัน Susanna Au Yeung รับบท เหยาเหลิ่งชุ่ย, กวนไห่ซัน Kwan Hoi San รับบท เหยาหลิน และ เซียะหลี (เสวียหลี) Suet Lei รับบทองค์หญิง
8 เทพอสูรมังกรฟ้า (The Demi-Gods & Semi-Devils 1982 TVB) มี 2 ภาครวม 70 episodes กำกับการแสดงโดย เซียวเซิง Siu Sheng นำแสดงโดย เซี่ยเสียน Patrick Tse Yin รับบท ต้วนเจิ้งฉุน, เหลียงเจียเหยิน Leung Jia Ren รับบท เซียวฟง, หวงเย่อหัว รับบท ซวีจู๋, ทังเจิ้นเยี่ย รับบท ต้วนอวี้, หวงซิ่งซิ่ว รับบท อาจู และ จงหลิง, เฉินอวี้เหลียน รับบท หวังอวี่เอียน, สือซิว Sak Sau รับบท มู่หรงฟู่, หยางพ่านพ่าน รับบท มู่หวั่นชิง และเฉินฟู่เซิง Chen Fusheng รับบท อาจื่อ
สมิงสาวใจเพชร (The Legend Of The Unknowns 1982 TVB) มี 20 episodes กำกับการแสดงโดย เซียวเซิง Siu Sheng นำแสดงโดย เยิ่นต๊ะหัว Simon Yam Tat-Wah รับบท หลี่เมี่ยวเซิง, ทังเจิ้นเยี่ย รับบท อันชี่, หวงซิ่งซิ่ว รับบท เหออวี้ฟ่ง, หยางเจ๋อหลิน Yeung Chak-Lam รับบท คังซีฮ่องเต้, หลี่หลินหลิน Lee Lam Lam รับบท จิ่วหนานซือไท่ หรือ แม่ชีเทพยดาเก้านิ้ว, หยางพ่านพ่าน รับบท ชี่จื่อเวย และ องเหม่ยหลิง รับบท อวี้เก๋อเก๋อ

อ้างอิง


แหล่งข้อมูล

 เว็บไซต์หลักของ หวงซิ่งซิ่ว

ระลึกถึงละครเรื่อง ฤทธิ์มีดสั้น version 1978
ระลึกถึงละครเรื่อง เล็กเซี่ยวหงส์ version 1977 

หมวดหมู่:นักแสดงฮ่องกง
หมวดหมู่:นักแสดงภาพยนตร์ฮ่องกง
หมวดหมู่:นักแสดงทีวีบี
หมวดหมู่:นักแสดงหญิงเชื้อสายจีน